

             Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 20. Zakona o kazalištima („Narodne novine“ broj 23/23) i članaka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) Gradsko vijeće Grada Karlovca je na 17. sjednici održanoj dana 2. srpnja 2026. godine donijelo 


ODLUKU
o Programskom i financijskom okviru Gradskog kazališta "Zorin dom" Karlovac za razdoblje
od 2027. do  2030. godine

I
Donosi se Programski i financijski okvir Gradskog kazališta „ Zorin dom“  za razdoblje od 2027. do 2030. godine, kako  stoji u tekstu koji se nalazi u prilogu ove Odluke i čini njezin sastavni dio.
II
Ukoliko se Gradsko kazalište ne bi pridržavalo ovog programskog i financijskog okvira, Grad Karlovac kao Osnivač može mu uskratiti financiranje.
III
Ova Odluka objavit će se u “Glasniku Grada Karlovca”.

GRADSKO VIJEĆE							
KLASA: 024-03/26-02/07
URBROJ: 2133-1-01/01-26-12		
Karlovac, 2. srpnja 2026. godine 	
     		       PREDSJEDNIK
								GRADSKOG VIJEĆA GRADA KARLOVCA
							                        Mario Jovković, mag.psych., v.r.

Programski i financijski okvir
Gradskog kazališta "Zorin dom" Karlovac za razdoblje od 2027. do 2030. godine

Utvrđuje se Programski i financijski okvir Gradskog kazališta ”Zorin dom” (u daljnjem tekstu: Kazalište) za razdoblje od 2027. do 2030. godine, kako slijedi:

1. Programski okvir
Kazalište se obvezuje razvijati kazališnu i drugu scensku kulturu, promicati kulturu posjećivanja kazališta, ostvarivati suradnju s drugim kazalištima, kulturnim i ostalim institucijama i subjektima iz Hrvatske i inozemstva, prilagođavati repertoarnu politiku posebnostima grada Karlovca, a posebnu pozornost posvećivati djeci i mladima kao aktivnim sudionicima, odnosno posjetiteljima kazališnih događanja. 

Grad Karlovac kao Osnivač se obvezuje da će u navedenom razdoblju važenja Programskog i financijskog okvira, a u skladu s mogućnostima Proračuna Grada Karlovca, Kazalište primiti u radni odnos:
· 1 djelatnik - glumica
· 1 djelatnik - glumac
· 1 djelatnik – referent za administraciju i financije 

Kazalište će svake godine - kazališne sezone angažirati za potrebe umjetničkog    vodstva PHPD ”Zora” 1 vanjskog suradnika - dirigenta i 1 vanjskog suradnika - korepetitora.
Prema potrebi i specifičnostima pojedinih kazališnih projekata, a u skladu s proračunskim mogućnostima, 
Kazalište će zapošljavati i ostale umjetnike i stručnjake (režiseri, glumci, kostimografi, scenografi, lutkari i slično), djelatnike neophodne za profesionalno funkcioniranje kazališta kao vanjske suradnike, a sve u cilju što kvalitetnije kazališne produkcije i profesionalizacije Kazališta.
Kazalište se obvezuje izvesti premijerne kazališne predstave u vlastitoj produkciji (ili koprodukciji s drugim kazalištima) i to: 4 profesionalne premijere od toga 3 za odrasle i jedna za djecu i mlade. Dramski, baletni i lutkarski studio svake godine su obavezni napraviti završnu produkciju, a ukoliko postoji u programskom okviru financijskih sredstava u planu i programu može se postaviti i predstava za svaki od navedenih studija.
Programskim i financijskim okvirom se predlaže održavanje 10 predstava i glazbenih programa gostujućih ansambala, programe i manifestacije u interesu i po preporuci te u dogovoru s Osnivačem u prostoru Kazališta odnosno na drugim lokacijama, samostalne ili u suradnji s drugim subjektima, a u skladu s mogućnostima Gradskog proračuna.
Kazalište se obvezuje pružati raspoložive organizacijske i tehničke usluge za održavanje drugih scenskih programa i različitih manifestacija u interesu i u dogovoru s Osnivačem u prostoru Kazališta, sukladno Pravilniku o korištenju prostora Gradsko kazališta Zorin dom, odnosno na drugim lokacijama.
Grad Karlovac kao osnivač Kazališta nastavit će investirati i ulagati u održavanje postojeće i nabavku nove neophodne kazališne opreme i uređenje prostora, kako bi Kazalište moglo udovoljiti planiranim programskim zadaćama.

2. Financijski okvir
Za provođenje programskog okvira Grad Karlovac će, za razdoblje 2027.-2030. godine u proračunu Grada osigurati izvorna sredstva predviđena Projekcijom proračuna Grada Karlovca za razdoblje 2027. do 2028. te budućom projekcijom proračuna grada za 2029. - 2030 .godinu. 

Za 2027.godinu (ukupna sredstva) – 1.437.567,00
Za plaće – 809.200,00
Za programe – 151.800,00
Za materijalne rashode – 411.567,00
Za manifestacije – 65.000,00

Za 2028.godinu ( ukupna sredstva) – 1.437.567,00
Za plaće – 809.200,00
Za programe – 151.800,00
Za materijalne rashode – 411.567,00
Za manifestacije – 65.000,00


Za 2029.godinu (ukupna sredstva) – 1.500.000,00
Za plaće – 830.000,00
Za programe –  190.000,00
Za materijalne rashode – 410.000,00
Za manifestacije – 70.000,00

Za 2030.godinu očekuje se da će ukupna sredstva koja će biti utvrđena Projekcijom proračuna Grada Karlovca rasti najmanje po stopi rasta izvornih prihoda Grada Karlovca za tu godinu.
